આજે આતંકવાદ, વસ્તીવધારો, પ્રદૂષણ એ પાયાની સમસ્યાઓ છે. ગાંધીવિચાર ઉપરોક્ત સમસ્યાનો ઉકેલ રચનાત્મક કાર્યક્રમના સંદર્ભમાં આપે છે. આતંકવાદને નાથવા માટે સમગ્ર વિશ્વ પ્રયાસ કરી રહ્યું છે તેમ છતાં પણ તેનો ઉકેલ મળતો નથી. ગાંધીજી આતંકવાદને દૂર કરવા માટે અહિંસા નામના શસ્ત્રનો ઉપયોગ કરવા માટે આપેલ છે. ગાંધીવિચાર આપણને અહિંસાના માર્ગે ચાલવાની સલાહ આપે છે. આજની બીજી સમસ્યા તે વસ્તીવધારો છે તે માટે ગાંધીજીના બ્રહ્મચર્યના પાલન દ્રારા ઉકેલ આવી શકે છે. તેમજ તેમની ‘મહિલા જાગૃતિ’, ‘સ્ત્રી શિક્ષણ’, વગેરેના આધારે આપણે જનજાગૃતિ કેળવીને વસ્તીવધારાને કાબુમાં લાવી શકીએ. શિક્ષિત સમાજ હશે તો વસ્તીનું પ્રમાણ મર્યાદિત હશે. પ્રદૂષણ એ આપણા માટે પ્રાણપ્રશ્ન બની રહ્યો છે. ગાંધીજીના સ્વચ્છતા અભિયાન દ્વારા કંઈક અંશે તેને હળવો કરી શકાય છે. ગ્રામસફાઈ અને ગ્રામોદ્ધારના કાર્યક્રમ હાથ ધરવાથી તેમજ વ્યક્તિ પોતાની નૈતિક ફરજોનું પાલન કરે તો પ્રદૂષણ અટકાવી શકાય. આ ઉપરાંત ગરીબી-બેકારી, નિરક્ષરતા, રૂઢિચુસ્તતા, કોમી એકતાનો અભાવ, ધર્મની વિસંવાદિતા, મોંઘવારી, જેવી સમસ્યાનો ઉકેલ આપણને ગાંધીજીના રચનાત્મક કાર્યક્રમમાંથી મળી રહે છે. ગાંધીજીએ આપેલ બુનિયાદી શિક્ષણથી બેરોજગારી તેમજ ગરીબીની સમસ્યાનો ઉકેલ આપણને ગાંધીજીના ધાર્મિક વિચારોથી ધર્મની વિસંવાદિતા, અસ્પૃશ્યતા નિવારણ દ્વારા કોમવાદ જેવી સમસ્યા ઉકેલી શકાય છે. આજના દરેક પ્રશ્નોનો ઉકેલ ગાંધીવિચારમાં આપેલ છે. માત્ર તેનું અનુકરણ કરવાનું બાકી છે.